שיחה:כובאר

message: מה התעתיק הנכון לשם הכפר הפלסטיני كوبر‎‎ ? באמצעי התקשורת כתוב "קובר", אבל בערך מרואן ברגותי כתוב כובאר. דוד שי - שיחה 06:44, 22 ביולי 2017 (IDT)
replies: text: דוד, התעתיק המדויק הוא "כובר". נראה לי שהכתיב "כובאר" מתאים כאן (ואז גם אין צורך בסוגריים). מציע להעביר את שם הערך. אלדד • שיחה 07:40, 22 ביולי 2017 (IDT)
replies: text: :, עדיף ב-א', כי "כובר" לא יגיד כלום לקורא, וב-א' ("כובאר") עוד אפשר איכשהו לנחש/להבין את ההגייה גם בלי ניקוד. אלדד • שיחה 07:44, 22 ביולי 2017 (IDT)

text: :מופיע גם הרבה יותר בגוגל, אם כי מספר ההופעות בכל מקרה זניח (כחמישה-שישה מופעים, לעומת אחד או שניים בכתיב "כובר"). אלדד • שיחה 07:45, 22 ביולי 2017 (IDT)
replies: text: ::תודה. דוד שי - שיחה 08:09, 22 ביולי 2017 (IDT)

text: :: היי אלדד, אני חולקת עליך – הכתיב "כובאר" לא עוזר להגייה אלא מטעה וגורם לחשוב שההטעמה מלרע והיא מלעיל (כ֫ובר). כידוע, אליף בערבית מעידה על הברה ארוכה, מוטעמת, וזה לא המצב כאן. לו ההגייה בערבית הייתה כוב֫ר סביר להניח שגם הכתיב בערבית היה כובאר, כמו איראן, עיראק, בגדאד ועוד. ממליצה להיצמד לתעתיק "כובר" כי באמת אין סיבה לאל"ף הזאת. Trilliane - שיחה 20:42, 26 באוגוסט 2019 (IDT)
replies: text: ::: להערכתי רק חלק קטן מהקוראים יודעים את הכלל שהזכרת, וגם מי שכן - חלקם יבין שאיננו מדקדקים עד כדי כך. נרו יאיר • שיחה • כ"ה באב ה'תשע"ט • 20:50, 26 באוגוסט 2019 (IDT)
replies: text: :::: זה דווקא ידוע מאוד; רוב התלמידים בישראל לומדים קצת ערבית בביה"ס בשלב כלשהו. וגם אם רק חלק קטן יודע, אז מה? למה צריך "לדקדק" כדי שהכתיב יהיה נכון מבחינת התעתיק הרשמי וגם רלוונטי להגייה? לדעתי זו אמורה להיות ברירת המחדל, אין הצדקה לכתיב "כובאר"... התשובה שלך נשמעת לי קצת כמו "יאללה, כבר החלטנו, למה להתחיל לשנות, זה לא באמת חשוב". בכל מקרה, אין לי כוונה להתווכח; אמרתי את שהיה לי לומר, תעשו מה שאתם מבינים. Trilliane - שיחה 17:54, 28 באוגוסט 2019 (IDT)
thread_title:  كوبر‎‎ 

message: בימים האחרונים התפרסם בכלי התקשורת (למשל כאן - https://www.ynet.co.il/articles/0,7340,L-5424958,00.html) על חוליה מהכפר שביצעה את הפיגוע בעפרה, בו נרצח תינוק (10/09/18). זה הפיגוע הקטלני השלישי שיוצא מכובאר בשנה וחצי האחרונות - קדמו לו רצח בני משפחת סולומון בחלמיש שבוצע בידי המחבל עומאר אלעבד, ופיגוע הדקירה ביישוב גבע בנימין ב26 ביולי 2018. הכפר באופן כללי מזוהה חמאס, ואחרי כל אחד מהארועים האלה התנהלה בו פעילות צבאית נרחבת שלוותה בהפרות סדר.
מטיבם של דברים, סטטיסטיקת הצפיה בערך קפצה מ2-3 ביום ל70-80 ביום בימים האחרונים. אלא שהגולשים לא ימצאו את המידע הזה, כי יש מי שדואג למחוק אותו בקביעות (פה ספציפית זה בעיקר משתמש:שושושושון) מכל הדפים של הכפרים הערבים ביהודה ושומרון. לפני כמה חודשים התנהל בנושא הזה דיון, ולהבנתי לא התקבלה שום החלטה.
אז קודם כל, נראה לי שכדאי כבר לקבוע כללים ברורים. ושנית, כשהערך לא מספק לקורא את המידע הבסיסי שהוא מחפש, זה פשוט מביך אברהם אליצור - שיחה 15:22, 14 בדצמבר 2018 (IST)
replies: text: האם נציין בערך הרצליה שהרוצח יגאל עמיר וגם רוצחי דרק רוט יצאו ממנה? האם נתמקד רק ברוצחים שגדלו ביישוב, או נפרט גם סוחרי סמים, אנסים ועברייני צווארון לבן שיצאו ממנו? הכלל ברור: בערך העוסק ביישוב אנחנו לא מפרטים את הפושעים שיצאו ממנו. דוד שי - שיחה 15:32, 14 בדצמבר 2018 (IST)
replies: text: :יש הבדל משמעותי בין עיר עם עשרות/מאות אלפי תושבים, לבין כפר עם כמה מאות. בערים המידע אכן לא רלוונטי, כי בכל מקום יש שוליים; בכפר זה דבר שמעיד הרבה על אופי הכפר (וכפי שציינתי - כאן כבר מדובר על פיגוע שלישי בשנה וחצי), ובניגוד להרצליה, זה בהחלט דבר שהגולש הממוצע ירצה למצוא עליו מידע. (אגב, הדברים כמובן רלוונטיים גם ליישובים יהודיים, אם יש ישוב קטן שיוצאים ממנו מספר של פושעים - בפרט על רקע לאומני - זה בהחלט צריך להופיע בויקיפדיה, לדעתי).

text: :בוא נשאל שאלה אחרת - אם מוצאים משפט של איזה מח"ט או דובר צה"ל באיזו כתבה "הכפר הזה הוא מחולל טרור, אנחנו נאבקים בו כל הזמן" וכו' - זה כן משהו שרלוונטי לויקיפדיה?אברהם אליצור - שיחה 00:00, 16 בדצמבר 2018 (IST)
replies: text: ::לפי הערך הכפר בן כ-500 שנה. כמה זה 3 תושבים מכל תושבי הכפר לאורך השנים באחוזים??? Eladti - שיחה 00:10, 16 בדצמבר 2018 (IST)
replies: text: :::לפי הערך לוד, העיר בת כ-8000 שנה, ועדיין חצי ממנו מדבר על תהליכים שקרו בשנים האחרונות (קהילות של חב"ד, עולים מאתיופיה וברית המועצות, גרעין תורני ועוד). כמה זה משמעותי באחוזים???אברהם אליצור - שיחה 00:38, 16 בדצמבר 2018 (IST)
replies: text: ::::כאשר דיון הופך להתנצחות, זה הזמן לפרוש ממנו. דוד שי - שיחה 05:40, 16 בדצמבר 2018 (IST)
replies: text: :::::מקבל ומתנצל. אנסח את הדברים בצורה עניינית:

text: :::::באופן כללי, העניין של קוראי ויקיפדיה במקום (ובהתאמה כך גם כתובים הערכים), סובב בעיקר סביב ארועי השנים האחרונות. זה המידע שמחפשים, זה המידע שמוצג. לכן, לדעתי, להוכיח ממאות השנים האחרונות שמדובר באחוז קטן, זו לא הוכחה רלוונטית.

text: :::::בנוסף - ובניגוד לפשעים - בחברה הישראלית נושא המאבק הישראלי-פלסטיני תופס מקום חשוב מאוד בסדר היום ובעניין הציבורי (באופן דומה, בערך הרפובליקה העממית של סין יש פסקה על "סין וישראל", אף שמדובר במקום עצום ועתיק, שהיחס שלו למדינה שלנו הוא דבר זניח מאוד "אובייקטיבית"). אדם ממוצע שרוצה לשמוע על מקום, לא יתעניין אם יספרו לו שהיו שם X פושעים בשנים האחרונות (אם כי גם את זה אני לא שולל, אם יש מקום שבאמת בולט בתחום הפשיעה), וכן יחפש מידע על המקום בהיבט הבטחוני.

text: :::::אז אני לא יודע להגדיר כללים ברורים (מה סף המינימום של פיגועים שיצאו מהמקום שמצדיק אזכור בויקיפדיה, מה לגבי כפר שמפורסם כמזוהה ארגון טרור כלשהו, וכו'. כמובן שגם - כפי שדוד הדגים עם הרצליה - הגודל של המקום משפיע, ובערים כמו חברון או רמאללה לא שייך להזכיר כל מפגע). אתם ודאי מבינים בזה יותר ממני, כתורמים הרבה יותר קבועים ומנוסים. רק טוען שהמצב הנוכחי מרגיש חסר מאוד. אולי עדיף לפתוח דיון בכיכר העיר או משהו? אברהם אליצור - שיחה 09:15, 16 בדצמבר 2018 (IST)
replies: text: ::::::כיוון שמדובר בשאלה של מדיניות בוויקיפדיה, מקום הדיון בה הוא המזנון, ותוכל להציג בו את הנימוקים שהעלית כאן. דוד שי - שיחה 19:40, 16 בדצמבר 2018 (IST)
replies: text: :::::::בבת עין מוזכרת מחתרת בת עין, משום מה שם לא דרשו הסכמה קודמת במזנון. אין דמיון להרצליה או ללוד. בהרצליה מדובר בשני מקרים ללא קשר ביניהם ששאר תושבי המקום סולדים מהם. בכובאר מדובר בשרשרת ארוכה של מקרים שרוב תושבי הכפר תומכים בהם. נרו יאיר • שיחה • י' בטבת ה'תשע"ט • 11:13, 18 בדצמבר 2018 (IST)
thread_title:  מפגעים שיצאו מהכפר